BAGUIO CITY-Dumanon iti walo pulo ket maysa nga assaulted firearms ti insuko dagiti sigud a kameng ti Cordillera Peoples Liberation Army (CPLA) iti Police Regional Office-Cordillera (PRO-COR) iti probinsya ti Benguet.
Sigun kenni P/Supt. Davy Limmong, panakangiwat ti PRO-COR, kaaduan kadagiti naisuko kadakuada a firearms ket addaan iti bala nga m16, dagiti shotgun ken adda ti maysa a sub-machine gun.
Dagiti nasao a firearms ket insuko dagiti miyembro ti 50th Infantry Division ti CPLA manipud iti Gamu, Isabela ket sumagmamano kadagitoy ket tubo iti Kalinga, Abra, Mt. Province, ken Ifugao.
Dinayaw met ni Limmong ti nasao a ganuat kas maysa a dakkel nga accomplishment ti gobyerno para iti integration program dagitoy ken peace process kadagiti rebelde a grupo.
Naamuan a kas paset ti katulagan ti CPLA ken ti gobyerno ket nasken nga isuko-da dagiti igamda tapnu maipaayan dagitoy iti trabaho kadagiti nagduduma nga ahensya ti gobyerbo pakairamanan ti Department of Environment and Natural Resources (DENR).
ilo_Latn ilo_Latn ilo_Latn ilo_Latn ilo_Latn